หุ้นสหรัฐปิดลบกรอบแคบ
ตลาดหุ้นสหรัฐปิดในแดนลบ ดาวโจนส์ ลดลง 42.31 จุด ปิดที่ 12,967.37 จุด ขณะที่ราคาน้ำมันขยับลงเล็กน้อย
27 พ.ย. 2555

ตลาดหุ้นสหรัฐปิดในแดนลบ ดาวโจนส์ ลดลง 42.31 จุด ปิดที่ 12,967.37 จุด ขณะที่ราคาน้ำมันขยับลงเล็กน้อย
ตลาดหุ้นสหรัฐฯวานนี้(26พ.ย.) ปิดลบในกรอบแคบๆ หลังความคึกคักต่อตัวเลขการจับจ่ายใช้สอยของผู้บริโภคในมหกรรมแบล็คฟรายเดย์ หรือวันเริ่มต้นการออกมาจับจ่ายครั้งใหญ่ก่อนเทศกาลคริสต์มาส ถูกกลบด้วยกระแสความกังวลเกี่ยวกับวิกฤตหน้าผาการคลัง       อย่างไรก็ตาม แนสแดค เป็นดัชนีตัวเดียวที่ขยับขึ้น หลังจากได้แรงผลักจากหุ้นแอปเปิล เฟซบุ๊คและหุ้นหลักอื่นๆในกลุ่มเทคโนโลยี       ดัชนีหุ้นดาวโจนส์ ลดลง 42.31 จุด (0.33 เปอร์เซ็นต์) ปิดที่ 12,967.37 จุด แนสแดค เพิ่มขึ้น 9.93 จุด (0.33 เปอร์เซ็นต์) ปิดที่ 2,976.78 จุด เอสแอนด์พี ลดลง 2.86 จุด (2.20 เปอร์เซ็นต์) ปิดที่ 1,406.29 จุด ขณะที่ราคาน้ำมันขยับลงเล็กน้อย สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม ลดลง 54 เซนต์ ปิดที่ 87.74 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 46 เซนต์ ปิดที่ 110.92 ดอลลาร์ต่อบาร์เรล